Kärsa kirik
Kärsa õigeusu kirik on kirik Põlva maakonnas Põlva vallas Kärsa külas. Maakivist kirik ehitati 1878. aastal. Kirikut kasutas (kuni sulgemiseni aastal 1964) Võnnu Kristuse Sündimise kogudus (ka Võnnu-Kärsa Kristuse Sündimise kogudus). Praegu kuulub see kirik Eesti Metodisti Kiriku Kärsa kogudusele. Kirik on 1999. aastast arhitektuurimälestisena riikliku kaitse all.